Martereftigen

De martereftigen of murden (wittenskiplike namme: Mustelidae) foarmje in famylje fan 'e klasse fan 'e sûchdieren (Mammalia) en it skift fan 'e rôfdieren (Carnivora), dêr't û.o. de harmeling, wezeling, murd, fret, otter, stienmurd, beamotter en das ta hearre. It lytste lid fan 'e famylje is de wezeling, dy't mar 35 g weaget, wylst it swierste de Súdamerikaanske reuze-otter is, mei in gewicht fan 32 kg. Foarhinne waarden ek de stjonkdieren ta de martereftigen rekkene, mar dy binne koartby yn in eigen famylje, de stjonkdieren (Mephitidae) pleatst.

Martereftigen binne grutdiels nachtdieren en komme op alle wrâlddielen útsein Antarktika foar (al binne se yn Oseaanje troch de minske yntrodusearre). Se libje yn seeën, woastinen, berchtmes en toendra's. De measte soarten kinne mei harren anaalklieren in sterke muskesrook produsearje en beskikke oer in skoandere pels dy't der de reden fan is dat se ek wol yn finzenskip troch de minske fokt wurde (al wurdt de fret gewoan as selskipsdier holden).

Famylje-opbou

 famylje martereftigen (Mustelidae)
 ûnderfamylje grisons en streekte murden (Ictonychinae)
 tûke grisons (Lyncodontini)
 skaai grisons (Galictis): 2 soarten
 skaai Patagoanyske wezelingen (Lyncodon): 1 soarte
 tûke streekte murden en sibben (Ictonychini)
 skaai streekte murden (Ictonyx): 2 soarten
 skaai tigermurden (Vormela): 1 soarte
 skaai wytnekwezelingen (Poecilogale): 1 soarte
 ûnderfamylje grutte marters (Guloninae)
 tûke echte marters (Martini)
 skaai fiskmarters (Pekania): 1 soarte
 skaai marters (Martes): 8 soarten
 tûke wargen en tayra's (Gulonini)
 skaai tayra's (Eira): 1 soarte
 skaai wargen (Gulo): 1 soarte
 ûnderfamylje hunichdassen (Mellivorinae)
 skaai echte hunichdassen (Mellivora): 1 soarte
 ûnderfamylje Jeraziatyske dassen (Melinae)
 skaai bargedassen (Arctonyx): 1 soarte
 skaai Jeraziatyske dassen (Meles): 3 soarten
 ûnderfamylje lytse marters (Mustelinae)
 skaai lytse marters (Mustela): 16 soarten
 skaai wezelingen fan 'e Nije Wrâld (Neogale): 4 soarten + 1 soarte † 19e iuw
 ûnderfamylje otters (Lutrinae)
 skaai Amerikaanske otters (Lontra): 4 soarten
 skaai bûnthalsotters (Hydrictis): 1 soarte
 skaai fiskotters (Lutra): 2 soarten + 1 soarte † ein 20e iuw
 skaai klauleaze otters (Aonyx): 3 soarten
 skaai reuze-otters (Pteronura): 1 soarte
 skaai see-otters (Enhydra): 1 soarte
 skaai slanke otters (Lutrogale): 1 soarte
 ûnderfamylje sinnedassen (Helictidinae)
 skaai sinnedassen (Melogale): 5 soarten
 ûnderfamylje sulverdassen (Taxideinae)
 skaai Chamitataxus †
 skaai echte sulverdassen (Taxidea): 1 soarte
 skaai Pliotaxidea †

Kategory:Sûchdierefamylje
Kategory:Rôfdier (skift)